R. Zmajkovičová, poslankyňa: (2007-02-01):
Poslanec Národnej rady Slovenskej republiky Miroslav Chovanec dňa 29. januára 2007 zomrel. I keď Ústava Slovenskej republiky v článku 81a za dôvod zániku mandátu poslanca Národnej rady Slovenskej republiky vyslovene neurčuje jeho smrť, pri extenzívnom výklade tohto článku je nesporné, že dňom smrti poslanca Národnej rady Slovenskej republiky dochádza k faktickému zániku mandátu poslanca. Z toho dôvodu je možné konštatovať, že mandát poslanca Národnej rady Slovenskej republiky Miroslava Chovanca zanikol dňa 29. januára 2007. Poslanec Národnej rady Slovenskej republiky Miroslav Chovanec kandidoval na funkciu poslanca Národnej rady Slovenskej republiky na kandidátnej listine strany SMER – sociálna demokracia. Predseda Národnej rady Slovenskej republiky Pavol Paška svojím rozhodnutím č. 195 z 1. februára 2007 vyhlásil podľa § 47 ods. 6 zákona č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z. a § 10 ods. 2 písm. b) a e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že: a) na zaniknutý mandát poslanca Národnej rady Slovenskej republiky Miroslava Chovanca nastupuje za Stranu SMER – sociálna demokracia dňa 1. februára 2007 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006 poslankyňa Národnej rady Slovenskej republiky Magda Košútová za SMER – sociálna demokracia, ktorá od 5. júla 2006 vykonáva mandát poslanca ako náhradníčka na neuplatňovaný mandát poslanca Národnej rady Slovenskej republiky Dušana Čaploviča, b) v súvislosti s nastúpením poslankyne Magdy Košútovej na zaniknutý mandát poslanca Národnej rady Slovenskej republiky Miroslava Chovanca na neuplatňovaný mandát poslanca Národnej rady Slovenskej republiky Dušana Čaploviča nastupuje za stranu SMER – sociálna demokracia dňa 1. februára 2007 podľa poradia uvedenej v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006 ako náhradník Anton Bobrík, SMER – sociálna demokracia. Súčasne predseda Národnej rady Slovenskej republiky Pavol Paška svojím rozhodnutím č. 196 z 1. februára 2007 v súlade s § 57 ods. 1 písm. g) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov požiadal Mandátový a imunitný výbor Národnej rady Slovenskej republiky o preskúmanie dodržania podmienok nastúpenia náhradníkov podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z. o podanie informácií o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky spolu so svojím návrhom Národnej rade Slovenskej republiky. Ako už bolo uvedené, dňom smrti poslanca Národnej rady Slovenskej republiky dochádza i k zániku jeho mandátu a je potrebné určiť jeho náhradníka v súlade s ustanoveniami zákona č. 333/2004   Z. z. o voľbách do Národnej rady Slovenskej republiky v znení zákona č. 464/2005 Z. z. Podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z., ak sa uprázdni počas volebného obdobia mandát poslanca, nastupuje náhradník tej istej politickej strany alebo koalície podľa poradia, v akom bol uvedený na kandidátnej listine. V súlade s § 47 ods. 6 zákona č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z. predseda Národnej rady Slovenskej republiky vyhlási nastúpenie náhradníka do 15 dní po dni, kedy sa mandát uprázdnil. Na zabezpečenie požiadaviek vyplývajúcich z týchto predpisov a z citovaných rozhodnutí predsedu Národnej rady Slovenskej republiky vykonal Mandátový a imunitný výbor Národnej rady Slovenskej republiky tieto úkony. Po prvé mandátový a imunitný výbor sa oboznámil s rozhodnutím predsedu Národnej rady Slovenskej republiky č. 195 z 1. februára 2007, ktorým vyhlásil nastúpenie náhradníka na zaniknutý mandát poslanca Národnej rady Slovenskej republiky Miroslava Chovanca za stranu SMER – sociálna demokracia a náhradníka na neuplatňovaný mandát poslanca Dušana Čaploviča. Ďalej sa oboznámil s rozhodnutím predsedu Národnej rady Slovenskej republiky č. 196 z 1. februára 2007, ktorým požiadal v súvislosti s vyhlásením nastúpenia náhradníka na zaniknutý mandát poslanca Národnej rady Slovenskej republiky Mandátový a imunitný výbor Národnej rady Slovenskej republiky o preskúmanie podmienok nastúpenia náhradníkov na zaniknutý a neuplatňovaný mandát podľa § 47 zákona č. 333/2004 Z. z. v znení zákona č. 464/2005 Z. z. s funkciou poslanca Národnej rady Slovenskej republiky a o podanie informácie Mandátového a imunitného výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslanca Národnej rady Slovenskej republiky. Súčasne sa oboznámil so zápisnicou Ústrednej volebnej komisie o výsledku volieb do Národnej rady Slovenskej republiky 17. júna 2006 a zistil, že obaja nastupujúci náhradníci sú uvedení v poradí kandidátnej listiny strany Smer tak, ako ich vyhlásil predseda Národnej rady Slovenskej republiky vo svojom rozhodnutí č. 195 z   1. februára 2007 a spĺňajú podmienky určené § 47 ods. 1 citovaného zákona č. 333/2004 Z. z. v znení zákona č. 464/2005 Z. z. pre nastúpenie náhradníkov na zaniknutý a neuplatňovaný mandát poslancov Národnej rady Slovenskej republiky. Podľa údajov uvedených v podkladoch nastupujúcich náhradníkov sa: a) Magda Košútová narodila 6. 8. 1955 a má trvalé bydlisko v Trenčíne a v súčasnosti je poslankyňou Národnej rady Slovenskej republiky, keď od 5. júla 2006 vykonáva mandát poslanca ako náhradníčka na neuplatňovaný mandát poslanca Národnej rady Slovenskej republiky Dušana Čaploviča, b) Anton Bobrík sa narodil 6. 2. 1954 a má trvalé bydlisko v Kopčanoch a v súčasnosti je prednostnom Mestského úradu v Skalici. V období od 20. júla 2006 do 8. novembra 2006 vykonával mandát poslanca ako náhradník na neuplatňovaný mandát poslanca Národnej rady Slovenskej republiky Mariána Záhumenského. Po tretie Mandátový a imunitný výbor Národnej rady Slovenskej republiky vzal uvedené skutočnosti na vedomie a odporúča Národnej rade Slovenskej republiky prijať toto uznesenie: Národná rada Slovenskej republiky berie na vedomie: 1. že poslanec Národnej rady Slovenskej republiky Miroslav Chovanec dňa 29. januára 2007 zomrel a jeho mandát poslanca Národnej rady Slovenskej republiky zanikol dňom 29. januára 2007, 2. že predseda Národnej rady Slovenskej republiky svojím rozhodnutím číslo 195 z 1. februára 2007 vyhlásil, že: a) na zaniknutý mandát poslanca Národnej rady Slovenskej republiky Miroslava Chovanca nastupuje za stranu Smer – sociálna demokracia dňa 1. februára 2007 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006 poslankyňa Národnej rady Slovenskej republiky Magda Košútová za Smer – sociálna demokracia, ktorá od 5. júla 2006 vykonáva mandát poslanca ako náhradníčka za neuplatňovaný mandát poslanca Národnej rady Slovenskej republiky Dušana Čaploviča, b) v súvislosti s nastúpením poslankyne Magdy Košútovej na zaniknutý mandát poslanca Národnej rady Slovenskej republiky Miroslava Chovanca na neuplatňovaný mandát poslanca Národnej rady Slovenskej republiky Dušana Čaploviča nastupuje za stranu Smer – sociálna demokracia dňa 1. februára 2007 podľa poradia uvedeného v zápisnici Ústrednej volebnej komisii o výsledku volieb do Národnej rady Slovenskej republiky 17. júna 2006 ako náhradník Anton Bobrík Smer – sociálna demokracia, 3. Informáciu Mandátového a imunitného výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky. Ďakujem.